এনরিকের কোচিংয়ে গত মরশুমে স্প্যানিস ফুটবলের ইতিহাসে দ্বিতীয়বারের জন্য ‘ট্রেবল’ জিতেছে বার্সেলোনা৷ এছাড়া গত বছর আরও দুটি খেতাবও জিতেছে তাঁরা৷ কোপা দেল রে, লা লিগা, উয়েফা চ্যাম্পিয়ন্স লিগ, উয়েফা সুপার কাপ ও গত ডিসেম্বরে ফিফা ক্লাব ওয়ার্ল্ড কাপ জেতে কাতালান ক্লাবটি৷ যদিও এনরিকের থেকে এক কদমও পিছিয়ে ছিলেন না সাম্পাওলি ও গোয়ার্দিওয়ালা৷ গত বছর সাম্পাওলি চিলিকে প্রথমবারের জন্য কোপা আমেরিকাতে চ্যাম্পিয়ন করান৷ ফাইনালে ট্রাইব্রেকারে তাঁরা হারায় মেসির দেশ আর্জেন্তিনাকে৷ অন্যদিকে, গোয়ার্দিওয়ালার অধীনে বুন্দেশলিগা চ্যাম্পিয়ন হয় বায়ার্ন মিউনিখ৷ কিন্তু চ্যাম্পিয়ন্স লিগে এনরিকের বার্সেলোনা ও জার্মান কাপে বরুসিয়া ডর্টমুন্ডের কাছে হেরে যায় তাঁরা৷